Kiarizas

Kiarizas (, , , ) – Irane ir buvusioje Didžiojoje Persijoje (Vidurinėje Azijoje, Afganistane, Užkaukazėje) įrengiama požeminė hidrotechninė sistema, skirta gruntinio vandens surinkimui ir tiekimui.

Technologija 
Sudarytas iš požeminių vandens surinkimo galerijų (jų aukštis 1–1,4 m, plotis 0,5–0,6 m, ilgis siekia kelis kilometrus), statmenų vėdinimo šulinių ir nuvedamųjų kanalų, kuriais vanduo teka į žemės paviršių arba į surenkamuosius šulinius.

Kiarizų technologija sukurta Persijoje 1 tūkstm. pr. m. e. pradžioje ir palaipsniui plito į vakarus ir rytus. Vėliau perimta arabų, ispanų. Teigiama, kad Irane yra ~22 tūkst. kanatų, sudarančių ~170 tūkst. mylių tinklą. Dauguma jų tebėra naudojama – kanatais tiekiama 75 % vandens buitinėms ir drėkinimo reikmėms šalyje.

Įvairovė 
Terminas kiarizas kilęs iš persų kalbos. Egzistuoja ir kiti alternatyvūs terminai. Terminas kanatas (, ) yra arabiškas jo variantas, kilęs iš arabiško žodžio, reiškiančio kanalą (). Taip pat šis reiškinys rytiniame Irane gali būti įvardijamas kaip kahanas (, beludžių: kahn), Maroke - kaip khettara, arabų šalyse - kaip faladžas (, daugiskaita - aflaj), Šiaurės Afrikoje - kaip fogara (foggara).

Pasaulio paveldas 
Kiarizų techhnologijos kai kuriose šalyse UNESCO yra įtrauktos į pasaulio paveldo sąrašą:
 Persų kanatas (Iranas, materialusis)
 Afladžo drėkinimo sistemos (Omanas, materialusis)
 Al Afladžas, tradicinė irigacinė sistema (JAE, nematerialusis)
 Fogarų vandens matininkų žinios ir įgūdžiai Tuate ir Tidikelte (Alžyras, nematerialusis)

Šaltiniai 

Hidrotechninė inžinerija
Pasaulio paveldo objektai Irane